ხაბიბ ნურმაგომედოვი

ხაბიბ აბდულმანაპის ძე ნურმაგომედოვი (; ; დ. 20 სექტემბერი, 1988) — რუსი ვეტერანი შერეული საბრძოლო ხელოვნების მებრძოლი. მან იასპარეზა აბსოლუტური საბრძოლო ჩემპიონატის (UFC) მსუბუქ წონაში, სადაც ის იყო UFC-ის ყველაზე ხანგრძლივად ჩემპიონი მსუბუქი წონაში, 2018 წლის აპრილიდან 2021 წლის მარტამდე.

ორგზის საბრძოლო სამბოს მსოფლიო ჩემპიონი ნურმაგომედოვი სამბოს, ძიუდოსა და ჭიდაობის დისციპლინებს ფლობს. ნურმაგომედოვი კარიერის დასრულების მომენტში აბსოლუტური საბრძოლო ჩემპიონატის, UFC-ის მამაკაცთა რეიტინგში #1 ადგილზე იყო., 2021 წლის მარტამდე. „Fight Matrix“ მას მსუბუქი წონის ყველა დროის #1 ნომრად ასახელებს.

რუსეთის, დაღესტნის რესპუბლიკიდან, ნურმაგომედოვი არის პირველი მუსლიმი რომელმაც აბსოლუტური საბრძოლო ჩემპიონატის ტიტული მოიგო. სოციალურ ქსელ Instagram-ზე რუსებს შორის მას ყველაზე მეტი მიმდევარი ჰყავს, 2021 წლის ოქტომბრის მონაცემებით მათი რიცხვი 31 მილიონს აღწევს. ის ასევე არის შერეული საბრძოლო ხელოვნების (MMA) პრომოუტერი, რომელიც ცნობილია Eagle Fighting Championship (EFC) პროპაგანდით. 2021 წელს მან ხელი მოაწერა კონტრაქტს საფეხბურთო კლუბ „ლეგიონ დინამოსთან“.

ადრეული ცხოვრება
ხაბიბ აბდულმანაპის ძე ნურმაგომედოვი დაიბადა ავარების ოჯახში 1988 წლის 20 სექტემბერს, სოფელ სილდიში, დაღესტნის ასსრ-ის ცუმადინსკის ოლქში, რუსეთის სფსრ-ში, საბჭოთა კავშირი.. ჰყავს უფროსი ძმა მაგმედი და უმცროსი და, ამინა. მამის ოჯახი სილდიდან კიროვაულში გადავიდა საცხოვრებლად, სადაც მამამ მათი ორსართულიანი კორპუსის პირველი სართული სპორტ დარბაზად გადააკეთა. ნურმაგომედოვი ოჯახში იზრდებოდა და-ძმებთან და ბიძაშვილებთან ერთად. ხაბიბ ნურმაგომედოვის ინტერესი საბრძოლო ხელოვნებით დაიწყო, როდესაც უყურებდა მოსწავლეებს, რომლებიც ვარჯიშობდნენ დარბაზში. ხაბიბის ვარჯიში ბავშვობაში მოიცავდა დათვთან ჭიდაობას, მაშინ როცა ის მხოლოდ ცხრა წლის იყო.

როგორც დაღესტანში ბევრ ბავშვს ეჩვევა, მან ჭიდაობა ადრეული ასაკიდან დაიწყო. რვა წლის ასაკში ჭიდაობაში ჩაერთო მამის, აბდულმანაპ ნურმაგომედოვის მეურვეობით. დაჯილდოვებული სპორტსმენი და საბჭოთა არმიის ვეტერანი, აბდულმანაპიც ადრეული ასაკიდანვე ჭიდაობდა, სანამ სამხედრო სწავლებას ძიუდოსა და სამბოში გადიოდა. აბდულმანაპმა სიცოცხლე მიუძღვნა დაღესტანში ახალგაზრდების გაწვრთნას, იმ იმედით, რომ შესთავაზებდა ალტერნატივას რეგიონში გავრცელებული ისლამური ექსტრემიზმისთვის..

2001 წელს ნურმაგომედოვის ოჯახი საცხოვრებლად დაღესტნის დედაქალაქ მაჰაჩყალაში გადავიდა, სადაც 12 წლიდან ვარჯიშობდა ჭიდაობაში, ხოლო 15 წლიდან ძიუდოში. 17 წლისამ განაახლა საბრძოლო სამბოში ვარჯიში მამის ხელმძღვანელობით. ნურმაგომედოვის თქმით, ჭიდაობიდან ძიუდოზე გადასვლა რთული იყო. აბდულმანაპი იყო საბრძოლო სამბოს ეროვნული ნაკრების უფროსი მწვრთნელი დაღესტნის რესპუბლიკაში, ავარჯიშებდა რამდენიმე სპორტსმენს სამბოში მაჰაჩყალაში, რუსეთში. ნურმაგომედოვი ახალგაზრდობაში ხშირად ხდებოდა ქუჩის ჩხუბებში, სადაც ყურადღებას ამახვილებდა შერეულ საბრძოლო ხელოვნებაზე.. ხაბიბმა თქვა, რომ მამასთან ერთად სამი სპორტსმენი, რომლებმაც შთააგონეს, იყვნენ ამერიკელი მოკრივეები მუჰამედ ალი და მაიკ ტაისონი, აგრეთვე ბრაზილიელი ფეხბურთელი რონალდო.

რესურსები ინტერნეტში

 ხაბიბ ნურმაგომედოვის პროფილი — UFC-ზე

სქოლიო

კატეგორია:რუსი შერეული საბრძოლო ხელოვნების მებრძოლები
კატეგორია:ცოცხალი ადამიანები